Pidättekö siitä?
Se on hyvin tiukka.
Jonain päivänä olette tämän suuren valtakunnan keisari.
20 VUOTTA AIEMMIN
Tämä valtakunta on kallisarvoinen aarre,
jonka vihollisemme haluavat viedä meiltä pois.
Teidän täytyy suojella valtakuntaa sodassa ja rauhassa.
Miksi juuri minun? -Se on Jumalan tahto. Hän nimitti teidät.
Jos Jumala päättää kaikesta,
miksi hän päättää niin, että on sotia ja vihollisia?
Se sopii sinulle loistavasti.
Jos minulla on univormu,
taistelenko minäkin sodassa kuten sotilaat?
Et.
Sotilaat taistelevat keisarin puolesta.
Käytät univormua kuten hekin, jotta he voivat ihailla sinua.
Tästä lähtien käytät sitä aina.
Et ole kuin muut, Franz. Älä unohda sitä.
KEISARINNA
Kiitos, Theo.
Tämä on tärkeä päivä, majesteetti. -Niin on.
Teidän majesteettinne, arkkiherttuatar.
Teidän korkeutenne. -Kuulitko kellot?
Tätä päivää on odotettu kauan.
Univormu.
Hän syntyi vasta.
Hän ei saa vain nimeään Jumalan edessä.
Hän saa myös arvonimensä.
Missä pikkuenkelimme muuten on?
Elisabeth otti hänet jo mukaansa. -Tietenkin.
Saanko esitellä? Tässä on pikkuveljesi.
Näetkö? Hän on hyvin hiljainen.
Hän itkee vähemmän kuin sinä.
Mutta hän pelkää tuntemattomia. Sinun olisi pitänyt kaitsea häntä.
Täällähän te.
Olet aina kanssani, Fienchen. Isäsi ja minä ajattelemme sinua aina.
Kastamme sinut Rudolf Franz Karl Josefiksi,
Itävallan tulevaksi keisariksi.
Ja 19. keisarillisen jalkaväkirykmentin everstiksi.
Aamen. -Aamen.
Anna hänet minulle.
Kaikki on hyvin.
Sinä teit sen. Pärjäsit hienosti.
Mikä häntä vaivaa?
Pojan pitää johtaa armeijaa ennen kuin osaa kävellä. Minäkin itkisin.
Hänen pitää johtaa kokonaista valtakuntaa.
Mutta ei tänään.
Onnentoivotuksia on saapunut kaikkialta Euroopasta.
Olemme saaneet yli tuhat viestiä.
Nämä ovat kaikki perheeltänne. Ja nämä ovat kansan terveisiä.
Tämä ei voi…
Mitä nyt?
Keneltä kirje on?
Kreivitär Apafilta. -Leontinelta?
Mitä hän kirjoitti? -Vain onnittelut.
Ei osoitetta. Leima ei ole enää luettavissa.
Hän on elossa.
Kruununperilliselle! Habsburgin tulevaisuus on turvattu.
Kiitos teille.
Kun vain ehditte, meidän täytyy keskustella -
eräästä epämiellyttävästä ulkopoliittisesta tilanteesta.
Millaisesta tilanteesta, herra ministeri?
Se voi odottaa. En halua pilata iloista tapahtumaa.
Teitte sen jo.
Saimme uutisen, että tuhannet vapaaehtoistaistelijat -
Italian muilta alueilta ovat liittyneet itsenäisyysliikkeeseen.
Se vyöryy yllemme kuin lumivyöry.
Enkö saa edes yhtä päivää iloitakseni kruununperillisestä?
Mistä nämä taistelijat ovat?
Kaikki Italian alueet tukevat Garibaldia.
Modena, Parma, Sisilia.
Oletteko puhuneet keisarinnalle Sisiliasta?
Hän vastustaa sitä.
Keisarinnan täytyy nöyrtyä poliittisen tilanteen edessä.
Muiden Italian alueiden on autettava pysäyttämään kapinalliset.
Tärkein liittolaisemme on Sisilian kuningaskunta.
Se täytyy sitoa meihin.
Mitä suunnittelet? -Sisilian kuningas on kuolemansairas.
Hänen poikansa Francesco perii kruunun, mutta pojalla ei ole kuningatarta.
Sinultako liikenisi?
Estääkseen muuttumisen merkityksettömäksi -
he haluavat eurooppalaisen hallitsijasuvun verisukulaisen.
Voisimme antaa sen.
Mimi täytti juuri 16.
Hänen on määrä avioitua keväällä. -Ole kiltti.
Hänen pitää löytää mies, jota hän sietää.
Kaikki eivät voi olla yhtä onnekkaita kuin me.
Tarvitsemme tätä poliittista liittoumaa kipeästi.
Milloin se tapahtuisi? -Pelkään, että aikamme on jo loppumassa.
Habsburgit alas!
Vapaus Italialle!
MILANO, ITÄVALLAN MAAKUNTA
Vapaus Italialle! Habsburgit alas!
Majesteetti.
Meidän täytyy lähteä. On määrätty ulkonaliikkumiskielto.
Olen yhä varakuningas.
Meidän täytyy lähteä heti.
Vapaus Italialle! Habsburgit alas!
Tilanne kärjistyy.
Garibaldin kapinallisia saapuu kaikkialta.
Mellakoista kuulee lähes joka ilta.
Raporttien mukaan Piemonte kokoaa joukkoja rajallemme.
Meidän on julistettava sota Piemontelle.
Juuri sitä Cavour haluaa. Ei, se olisi suuri virhe.
Cavour on yllyttänyt kansaa vastarintaan jo vuosia.
Suurvallat osoittavat myötätuntoa Italian yhdistymisliikkeelle.
Kuningatar Victoria rukoilee meitä antamaan Lombardialle itsenäisyyden.
Rauhan vuoksi.
Sitten pyydämme kuningatar Victoriaa -
antamaan Intialle itsenäisyyden intialaispolojen vuoksi.
Muut suurvallat haluavat nähdä valtakuntamme kutistuvan.
Lombardia kuuluu Itävallalle.
Sodan julistaminen Piemontelle on väistämätöntä.
Cavour haluaa istua aikuisten pöytään. Kärsikööt seuraukset.
Juuri siksi ihmettelen, miksi piemontelaiset haluavat sotaa,
kun Itävalta on paljon vahvempi.
Kapinalliset taistelevat aatteensa vuoksi.
Jos he yhdistävät voimansa Piemonten joukkojen kanssa,
joudumme ampumaan omiamme.
Lähettäkää Torinoon nootti.
Cavour saa kolme päivää aikaa laskea aseet ja lakata tukemasta kapinallisia.
Jos hän tekee niin, olemme avoimia neuvotteluille.
Ja jos ei,
julistamme sodan.
Kiitos.
Elisabethin sisko tulee tänään morsiusvalmisteluihin.
Pidän huolen, että hän matkustaa Napoliin ensitilassa.
Kapinalliset täytyy pysäyttää.
Sisilian prinssi Francesco?
Olen kuullut, että hän on älyllisesti rajoittunut -
ja että hänen ulkomuotonsa on melko vastenmielinen.
Älkää sitten naiko häntä.
Hyvä on.
Oletteko koskaan käynyt Wienissä?
En.
Tunnetteko sisareni, keisarinnan?
En.
Minä tiedän vain kotini.
Vain Baijerin.
Onko Sisilia kaunis?
On.
Elisabeth!
Teidän majesteettinne.
Ihana nähdä sinua.
Menen naimisiin. Voitko uskoa?
Teidän majesteettinne.
Tässä on Donna Nina.
Sisilian kuningas lähetti hänet mukaani.
Hän on hovinaiseni. -Mukava tavata.
Mitä teemme tänään? Mitä nyt tapahtuu?
Kokeilemme morsiusvaatteitasi.
Eikö niin?
Kyllä.
Onko hän aina yhtä hilpeä?
Kyllä.
Napolissa on sitruunapuita ja liskoja kaikkialla.
Ja ihmiset syövät vain makaronia.
Tiesitkö sen?
On ollut ikävä sinua.
Käytänkö tätä, kun saavun? Luuletko, että Francesco pitää siitä?
Totta kai. -En tunne häntä ollenkaan.
En tiedä, miltä hän näyttää, mistä hän pitää. En mitään.
Jättäkää meidät hetkeksi kaksin. -Hyvä on, majesteetti.
Istutaan alas. -Tulkaa, neidit.
Tiedän, että tämä on sinulle vaikeaa.
Pelottaako sinua? -Kyse ei ole siitä.
En ole…
Mitä? Voit kertoa minulle.
…vuotanut vielä.
Äidin mukaan naimisiin ei voi mennä, jos ei ole vuotanut.
Joten sanoin syksyllä, että se on jo tapahtunut.
Mutta ei se ole.
Mitä minun pitäisi tehdä? -Keksin jotain.
Hänen majesteettinsa, keisarinna.
Miten voin auttaa?
Sisareni ei ole vielä valmis avioliittoon. -Pelkäsinkin, että sanoisitte noin.
Hänellä ei ole kuukautisia.
Se on valitettavaa, mutta ei este. -Mistä lähtien se ei ole ollut este?
Sisilialaiset saavat Habsburg-morsiamen ja auttavat meitä siitä hyvästä.
Kaikki muu on tulevaisuuden ongelma.
Siskoni ei tiedä mitään sulhasestaan. Ei edes sitä, miltä Francesco näyttää.
Minä tiesin, miltä Karlini näytti. Se ei auttanut.
Voin kieltäytyä milloin tahansa.
Kertokaa totuus.
Francesco oli sairas lapsi. Hän alkoi puhua vasta 6-vuotiaana.
Hän on vetäytyvä ja kiihkomielinen.
Francescon isä on julma hallitsija.
Kansa halveksii koko sukua.
Riittääkö tuo?
Miehet sotivat.
Me naiset turvaamme valtakunnan avioliitolla.
Se on paikkamme historiassa. Näin on tehty aina.
Vaikka sota syttyisikin, minkä yritän estää,
Sisilian kuningaskunta on kaukana Piemontesta.
Sisilian kansa vihaa kuninkaallista perhettä.
Miten luulet käyvän suvulle ja siskolleni, jos siellä puhkeaa vallankumous?
Joskus ihmisen on uhrauduttava pelastaakseen muita.
Tekisitkö sinä sellaisen uhrauksen?
Onko mitään uutta?
Veljeni antoi kapinallisille ja Piemontelle kolme päivää aikaa -
laskea aseet, tai muuten alkaa sota.
Hänellä ei ole vaihtoehtoja. Piemonte ei lakkaa provosoimasta.
Totta kai on! Hän voisi neuvotella Cavourin kanssa.
Hän ei tee sitä.
Se on hänen valtakautensa suurin virhe.
En voi sallia sitä. -Miksi et?
Hän on veljeni. -Häntä ei kiinnosta, mitä ajattelet.
Hän jätti sinut tänne kuukausiksi.
Välititkö sinä koskaan Lombardiasta?
Kansasta? Vai oliko aina kyse hänestä?
Miksi hän antoi minulle tämän aseman?
Ehkä hän halusi nähdä sinun epäonnistuvan.
Minun pitää puhua hänelle. -Se ei riitä, Maximilian.
Tämä elämä täällä -
ei riitä minulle.
Lähetin sähkeen. Meidän on puhuttava keisarin kanssa heti.
Hyvä on.
Toivottavasti saitte nukuttua viime yönä. -En ennen kuin kuulemme Piemontesta.
Everstiluutnantti Rosmini. Asia on kiireellinen.
Minä hoidan sen. -Antakaa hänen tulla sisään.
Kiitos ajastanne, majesteetti.
Takavarikoimme arkun mellakoiden jälkeen Piemonten rajalla.
Musketteja!
Piemontelaiset ovat toimittaneet kapinallisille aseita kuukausien ajan.
Tiesimme sen jo.
Ranskan kotka.
Cavourilla ja Napoleonilla täytyy olla salainen sopimus.
Jos julistamme sodan Piemontelle… -Joudumme sotaan Ranskan kanssa.
Miksi emme tienneet tätä? -Olen yhtä yllättynyt kuin te.
Teidän ei kuulu olla yllättynyt, vaan varautunut!
En olisi koskaan uskonut,
että Napoleon liittoutuu Cavourin kanssa. En tiedä, mitä hän siitä hyötyy.
Hän yrittää tuhota meidät Lombardian tyytymättömyydellä.
Napoleoninkaan armeija ei ole voittamaton. -Kyse ei ole siitä.
Haluan päättää, kenen kanssa sodimme! Enkä joutua yllättymään taistelukentällä!
Olette tehneet siitä mahdotonta.
Poistukaa.
Onko sisareni jo täällä? -Kyllä, majesteetti.
Kiitos. -Elisabeth.
Majesteetti.
Huomenta. -Katso, mitä Sophie-täti antoi.
Se kuului Maria Theresialle.
Näytät ihan oikealta kuningattarelta se ylläsi.
Maria Theresia oli vankkumaton nainen.
Hän ei luovuttanut vaikeassakaan tilanteessa.
Haluaisin puhua siskoni kanssa.
Sisarenne ja minä puhuimme suoraan, että Sisiliassa ei ehkä ole mukavaa.
Mutta Mimi on rohkea nuori nainen. Eikö vain?
Hän haluaa perheemme olevan ylpeä. -Tiedän sen.
Mikset halua minun lähtevän?
Elisabeth taitaa pelätä, että hänen kaunis, nuori siskonsa -
vie hänen paikkansa Euroopassa.
Tuo on hölynpölyä, Mimi.
Minun pitää jatkaa töitä.
Syö lihasi, Mimi. Se auttaa vuodon kanssa.
Miksi kerroit hänelle?
En halua… -Se oli meidän salaisuutemme.
Koska en halua sinun lähtevän.
Miksi et?
Se on liian vaarallista. Vallankumous saattaa alkaa.
Entä Francesco?
Oletko kateellinen, kuten täti sanoi? -En ole.
Haluan vain, että tiedät totuuden.
Sinulla ei ole oikeutta päättää, mitä teen.
Seis!
Teidän korkeutenne.
Haluan tavata hänet heti. Pärjäätkö hetken yksin?
En tiennyt, että se on niin valtava. -Älä ole kateellinen.
Kateus on niille, jotka eivät voi saada haluamaansa.
Menen kävelylle.
Hänen korkeutensa, arkkiherttua Maximilian.
Majesteetti.
Lähetin sähkeen tulostani.
Perukaa nootti. Piemontelaisten kanssa täytyy neuvotella.
Piemontelaiset eivät ole ainoa vastustajani.
Mitä tarkoitat? -Napoleonia.
Hän tukee kapinallisia. Hänellä on sopimus Cavourin kanssa.
Sitä hän halusi koko ajan.
Pakottaa meidät sotaan aloittamatta sitä.
Sitten Lombardiasta täytyy luopua. Silloin ei ole syytä sotaan.
Ja sitten?
Luuletko, että se loppuu siihen? Etkö huomaa, mitä tapahtuu?
Napoleon jatkaa lähestymistään, kunnes seisoo Wienissä.
Minä en ole pikkupoika, joka piiloutuu Napoleonilta.
Et ole oma itsesi. Olemme itsekin syyllisiä.
Lombardialaisia olisi pitänyt kuunnella ajoissa.
Sitäkö olet tehnyt nämä puolitoista vuotta?
Kuunteleminenko meille on maksanut niin paljon?
Olen ylpeä minun ja Marien saavutuksista Lombardiassa.
Se ei riittänyt.
Et voi syyttää minua tästä katastrofista.
Guylai tuhosi kaiken juuri, kun voitin kansan luottamuksen.
Sinun käskystäsi!
Annoit minulle mahdottoman tehtävän. Halusit nähdä minun epäonnistuvan.
Miksi tekisin niin? -Koska et voi antaa anteeksi.
Ei se ole syy vaarantaa omaa valtakuntaani.
Teidän korkeutenne. Saimme vastauksen Torinosta.
Lue se.
Cavour hylkäsi nootin.
Onko Wienistä tullut uutisia?
Häneltä? -Ei vielä.
Julistamme sodan Piemontelle ja samalla myös Ranskalle.
Määrätkää liikekannallepano.
Teitte oikean päätöksen, majesteetti.
Ministerit Grünne ja Buol, tämä oli viimeinen tekonne Habsburgille.
Odotan eroilmoituksianne iltaan mennessä.
Me kaikki arvioimme tilanteen väärin.
Ette voi… -Napoleon petkutti meitä.
Teillä ei ole ollut ainuttakaan järkevää ehdotusta konfliktin purkamiseksi.
Lähetetään armeija, paisutetaan sitä. Siinä se.
Se ei riitä minulle.
Sain tietooni, kreivi Buol,
että olette tehnyt tuottoisia sijoituksia asetehtaisiimme.
Halusitte siis jatkaa asevarustelua. Palvelitte omaa etuanne, ette Habsburgin.
Voitte poistua.
Odotan erokirjettä myös sinulta. -Minultakin?
Olet Lombardian varakuningas.
Kansan täytyy nähdä, että perheemme kantaa vastuun.
Tarvitset syntipukin. -Ei, tarvitsen veljeäni.
Keisari Franz Josef on julistanut sodan.
Se kävi juuri kuten ennustitte.
Sehän on hyvä. Eikö niin, majesteetti?
Säälin häntä hetken.
Franz Josefiako?
Miksi?
Tämä on Itävallan lopun alkua. Hän ei vain tiedä sitä vielä.
Franz?
Franz.
En voinut muuta. -Tiedän.
Koko Euroopassa vaikuttaa siltä, että keisarin pikkuveli -
epäonnistui varakuninkaana.
Tämä on sotaa.
Minun pitää olla perheeni puolella. -Sota on veljesi syytä.
Ei sinun.
Hän tarvitsee minua.
Niin hän sanoi.
Minä tarvitsen sinua.
Perheesi ei ole sinulle hyväksi. -Se on ainoa perheeni.
En tarkoittanut sitä niin.
Habsburg.
Perheesi on historian väärällä puolella.
Älä ole niin typerä, että seisot heidän rinnallaan.
Anteeksi. En olisi saanut lietsoa epävarmuutta.
Ei.
Olit oikeassa. En halua mennä sinne.
Saisimmeko olla kahden?
Sinun on pakko.
Mutta sanoit, ettet halua, että lähden.
Kyse ei ole siitä, mitä minä haluan.
Entä jos perhe on yhtä kamala kuin sanoit?
Sitten en halua mennä sinne enkä olla heidän kuningattarensa.
Kuningattarena oleminen ei ole vain ylellisyyttä ja juhlaa.
Kuningatar valaa kansaan toivoa, kun pimeys ympäröi heidät.
Siksi sinun on mentävä.
Jotta heillä on joku, johon he voivat uskoa.
Jos se ei toimi, lupaan tulla hakemaan sinut.
Kirjoittakaa, kun saavutte.
Saat olla ylpeä minusta.
Olen aina ollut ylpeä.
Hyvästi, majesteetti.
En olisi ikinä osannut kuvitella.
Sitäkö, että lähetän siskoni sinne? -Että jonain päivänä olette aito Habsburg.
KOLME VIIKKOA MYÖHEMMIN
SOTASAIRAALA I, WIEN
Magentassa kaatui useita tuhansia.
8 000 haavoittunutta ja 4 500 kateissa.
Kenraali Gyulai on määrännyt vetäytymään toistaiseksi.
Napoleon oli meitä edellä joka käänteessä.
Mitä aiotte tehdä, majesteetti?
Miten näin voi käydä?
Kymmeniä tuhansia menetetty. Mitä kenraali Gyulai oikein tekee?
Mikä sinua vaivaa?
Veljeni on armeijassa.
Hän oli Magentassa.
Emme voi olla heikkoja nyt, Margarete. Millaisen esimerkin annamme sotilaillemme?
Tietenkin, Teidän korkeutenne.
LEONTINE KREIVITÄR APAFI
Saisiko teille olla jotain, majesteetti?
Mietin usein, mitä Leontine tekisi.
Millaisia neuvoja hän antaisi tällaisessa tilanteessa?
Tiedän, että teillä oli erityinen suhde.
En voi koskaan korvata häntä.
Mutta jos voin tehdä jotain…
Onko jotain, mitä en tiedä Leontinesta?
On olemassa asioita, joita ette tiedä.
Kun Leontine lähti -
hän oli raskaana.
Kaikki muut tarinat Leontinesta olivat vain ikäviä huhuja.
Majesteetti.
Hänen majesteettinsa, keisarinna.
Miten voin auttaa? Onko kyse vierailustanne sairaalaan?
Leontine valehteli meille molemmille.
Tiedän Leontinesta yhtä vähän kuin te.
Tai mistä hän tuli.
Kreivitär Apafi, tai kuka olikaan, oli huijari.
Älkää tuhlatko kallista aikaanne häneen.
Hän oli raskaana.
Tein kaikkeni löytääkseni hänet.
Mutta en taida olla se, jonka pitäisi etsiä häntä.
Herra on puolellamme.
Hän johtaa meidät voittoon tässä sodassa.
Muistatteko, kun sain univormuni?
Kysyin, miksi Herra sallii sodan ja kärsimyksen,
jos Hän on kaikkivoipa.
Muistan sen hyvin.
En vieläkään tiedä vastausta.
En odota saavani sitä.
Kastoin teidät.
Kruunasin teidät.
Vihin teidät.
Tunnen teidät, Franz Josef.
Saatatte olla keisari Jumalan armosta,
mutta tunnette, kärsitte ja epäilette kuin kaikki muutkin.
Se on heikkoutenne.
Mutta myös vahvuutenne.
Olette oikeassa. Suokaa anteeksi, Teidän arvonne.
Olisiko teillä hetki aikaa, majesteetti? -Mitä tämä on?
Anteeksi?
Menetämme tuhansia sotilaita joka päivä. Tekö haluatte lähteä?
Sota ei ole teidän syytänne. -Se on meidän kaikkien syytä.
Kuluneen vuoden aikana en ole ajatellut järin selkeästi.
Olette ainoa, johon voin luottaa.
Mistä ikinä syytättekään itseänne, se on anteeksi annettu.
Olette antelias, Teidän majesteettinne.
Pyydän silti, että erotatte minut.
Entä jos kieltäydyn?
Minä lähden hovista. Minun on hyvitettävä suuri erehdys.
Vaikka se tarkoittaisi asemastani luopumista.
Työskentely kanssanne on ollut elämäni suurin kunnia.
Alexander?
Ei ole koskaan liian myöhäistä tehdä oikein.
Franz.
Jättäkää meidät kaksin.
Tein päätökseni.
Lähden rintamalle.
Mitä?
Miksi?
Koska se on oikein.
Luuletko, että se korjaa asiat?
Luuletko osaavasi paremmin kuin kenraalisi?
En luule.
Olit oikeassa, Elisabeth. En ole koskaan tehnyt uhrauksia.
Olen käyttänyt univormua 20 vuotta.
Minkä takia? -Ole kiltti, Franz. Älä tee sitä.
Olet nähnyt omin silmin, mitä tämä sota tekee.
Minun on otettava vastuu.
Tarvitsen tukeasi.
Minulla on kerrottavaa.
Erotin kenraali Gyulain.
Lähden Lombardian rintamalle ja otan joukkojen komennon.
Olen päättänyt.
Miksi?
Tuhansittain kaatuneita ja haavoittuneita. Taistelutahto on lähes olematon.
Sellaista sota on. -En halunnut sotaa.
Voin vähintään seistä sotilaideni rinnalla.
Ei, Franz. Ette kuulu taistelukentälle. Se on sotilaita varten. Te olette keisari.
Napoleonkin on siellä.
Napoleon on kenraali.
Joku, joka ottaa mitä haluaa.
Teitä ei ole luotu sotaan. Olette...
Liian heikko?
Tiesin koko Euroopan ajattelevan niin, mutta en oman äitini.
Onko tämä teidän keksintöänne? -Ei.
Se kuulostaa siltä.
Tuen häntä.
Anteeksi.
Olet oikeassa, äiti.
Napoleon ja minä olemme erilaisia.
Napoleon teki itsestään keisarin. Minulla ei ollut vaihtoehtoa.
Franz, sanoit tarvitsevasi minua.
Jos sinulle tapahtuisi jotain,
olen täällä.
Minulla on poika.
Hän ei ole edes vuotta. Voin hallita sen ajan.
Äitimme ja vaimoni välillä valtakunta on hyvissä käsissä.
Mihin tarvitset minua, Franz?
Ikinä? -Kyse ei ole sinusta.
Taistelemme valtakuntamme puolesta. -Ei minun valtakuntani.
Valtakunta ei ole sinun eikä minun.
Minun on vain määrä varjella sitä tämän lyhyen hetken ajan ikuisuudessa.
Terve Maria, armoitettu, Herra sinun kanssasi.
Siunattu sinä naisten joukossa, ja siunattu on kohtusi hedelmä, Jeesus.
Pyhä Maria, Jumalan äiti,
rukoile meidän syntisten tähden nyt ja kuolemamme hetkellä.
Kiitos, Theo.
Asento!
Nähdään pian, äiti.
Kumpi käsi?
Tämä.
Fienchen kysyi, missä tähdet ovat, kun niitä ei näe.
Me tapaamme vielä.
Asento!
Nouse ylös.
Mene pois.
Mene pois!
Miksi sinä olet kaikki, mitä minulla on jäljellä?
Entä jos hän ei palaa?
Olen uhrannut niin paljon. -Tiedän.
Entä jos valtakunta ei ollutkaan sen arvoinen?
Entä jos en pysty pysäyttämään pimeyttä?
Voimme vain toivoa.
Ja jatkaa.
Tänään.
Tekstitys: Eveliina Niemi